Bybelskool » Markus 10:46-11:25 – 'n huis van gebed vir die nasies
Tags: gebed, Markus, nasies
Mar 3, 2010 at 15:25 | #
Hi Chris, hierdie week se gedeeltes is baie gelaai met soveel uitsprake wat Jesus maak. Die gedeelte wat my die meeste aangegryp het, is eintlik die gedeelte in Matteus waar Jesus waarsku teen die skrifgeleerdes en Fariseers en waar Hy huigelary veroordeel. Ek het net so bewus geword daarvan hoe ons elkeen individueel, maar ook as gemeente en kerk as die liggaam van Christus moet self-ondersoek doen oor al hierdie eienskappe van die ingesteldheid van die Fariseërs en waar dit nie dalk by ons (onbewustelik) teenwoordig is nie. Wat van 'n 'kritiese gees' wat so dikwels voorkom in die midde van die kerk, en hoeveel keer stenig ons nie ook profete wat ons nie as profete raaksien in ons gemeenskap nie (daar dink ek dadelik aan ons in die apartheidsdae) maar ons moet op onsself let dat dit nie oor en oor gebeur nie. Toe ek hierdie gedeelte gelees het, het ek weer gaan terugkyk na 'n hoofstuk "The Pharisees' struggle with the Holy Spirit" uit die boek "Communion with God" wat Mark Virkler geskryf het.(Die praktiese werkboek). Daar het hy o.a. 'n vraelys om in diepte jou eie gedagtes en motiewe met 'n fynkam deur te gaan – 'n baie sinvolle oefening!
May 29, 2010 at 11:49 | #
Hello my naam is Alice , en ek woon in Alberton JHB. Ek het op julle bybelstudie op die wed afgekom wat n wonderlike studie so geesvervul baie dankie. Ek wil net graag weet ek het net vanaf Markus 10:46-11:25, waar kan el vanaf Markus 1 kry asb.
Mag God julle seen vir die werk wat julle vir HOM doem.
May 29, 2010 at 19:25 | #
Hi Alice – jy kan op die boonste menu gaan na Markus en dan reg aan die onderkant van die bladsy wat dan oopmaak by die hele lys van Markus Bybelstudies uitkom. Geniet dit! Hier is die direkte skakel: http://www.ngkerksomerstrand.co.za/blog/markus/
Aug 17, 2021 at 07:59 | #
More Ds Chris
N.a.v. die les oor geloof na die gedroogde vyeboom en wat jy bo geskryf het "Alles wat julle in die gebed vra, glo dat julle dit al ontvang het, en dit sal vir julle so wees." Vergelyk Jesaja 65:24 wat God se gewilligheid om te antwoord só uitspel: "Voor hulle nog roep, sal Ek antwoord, terwyl hulle nog praat, sal Ek hulle gebed verhoor.", wil ek net graag weet hoe sekere gebede, bv in die tyd waarin ons leef en soveel sterftes, dit sou lyk asof gebede vir lewe ne beantwoord word nie. Wat moet ons interpretasie wees van gebedsverhoring?
Aug 18, 2021 at 10:34 | #
Hi Marietjie. Daar is in die Skrif 'n hele paar redes waarom 'n gebed met 'n "nee" begroet word. Dit is natuurlik ook gebedsverhoring in die sin daarvan dat die Here 'n antwoord gee. As Dawid bid dat sy kind genees word dan antwoord die Here indirek dat dit nie gaan gebeur nie deurdat die seuntjie sterf (2 Sam 12). As Jeremia bid dat die ballingskap afgewend word, antwoord die Here direk dat Hy dit nie gaan doen nie, en verbied Jeremia om verder daarvoor te vra. En die Here sê selfs al sou die grootste voorbidders in die geskiedenis voor Hom staan (Moses, Samuel), sal Hy nie van plan verander nie (Jer 15:1). Dieselfde gebeur met Esegiël. Die Here sê dat geen gebed 'n nasie kan red wat konstant troubreuk teenoor Hom begaan nie, selfs nie as die meer regverdige mense dit vra nie (Noag, Daniël, en Job – Eseg 14:14 [terloops, hierdie Daniël is waarskynlik nie die Bybelse Daniël nie; sy naam word eintlik Danel gespel, en verwys moontlik na die skoonpa van Henog volgens die pseudepigrafiese werk Jubileum 4:20). Jesus self bid dat die beker van lyding Hom verbygaan, en moet aanvaar dat God se wil juis sy lyding is (Mrk 14:36). So ook Paulus oor die engel van Satan wat hom met die vuis slaan, die doring in sy vlees, en God se antwoord ná drie intense gebede is dat God se genade vir hom genoeg is (2 Kor 12:7). Dit is nou benewens die gebede wat nie beantwoord word vanweë sonde (Ps 66:18) of verkeerde begeertes (Jak 4:3). Dit moet 'n mens natuurlik nie moedeloos maak om te bid nie, maar dit verduidelik hoekom gebede nie altyd beantwoord word soos ons dit wil hê nie.